โบรกฯแนะ “ขาย” DELTA ชี้หุ้นแรงเกินพื้นฐาน! หลังหลุด “แคชฯ” วันแรก
โบรกฯแนะ "ขาย" DELTA ชี้หุ้นแรงเกินพื้นฐาน หลังหลุด "แคชฯ" วันแรก-เสี่ยงเข้ามาตรการกำกับการซื้อขายอีกครั้ง
โบรกฯแนะ "ขาย" DELTA ชี้หุ้นแรงเกินพื้นฐาน หลังหลุด "แคชฯ" วันแรก-เสี่ยงเข้ามาตรการกำกับการซื้อขายอีกครั้ง
6 ส.ค. 2564

ผู้สื่อข่าวรายงานว่า วันนี้(6ส.ค.64) ราคาหุ้นบริษัทเดลต้า อีเลคโทรนิคส์ (ประเทศไทย) จำกัด หรือ DELTA ณ เวลา 12.01 น. อยู่ที่ระดับ 622.00 บาท บวก 46.00 บาท หรือ 7.99% ด้วยมูลค่าซื้อขาย 2.86 พันล้านบาท คาดเก็งกำไรหลังหลุดมาตรการกำกับการซื้อขายระดับ 1 : Cash Balance เป็นวันแรก อย่างไรก็ตามราคาหุ้นปรับตัวแรงดังกล่าวอาจเสี่ยงเข้ามาตรการกำกับการซื้อขายอีกครั้ง

โดยบล.ดีบีเอส วิคเคอร์ส (ประเทศไทย) ระบุในบทวิเคราะห์ฯว่า DELTA หมดอายุการห้ามคำนวณวงเงินซื้อขาย  และ Cash Balance เมื่อวานนี้ ทำให้ในวันนี้ 6 ส.ค.) สามารถซื้อด้วยมาร์จินได้
โดยก่อนหน้านี้ ตลาดหลักทรัพย์แห่งประเทศไทย (ตลท.) ประกาศหลักทรัพย์ DELTA เข้าข่ายมาตรการกำกับการซื้อขายระดับ 2 : ห้ามคำนวณวงเงินซื้อขาย  และ Cash Balance มีผลตั้งแต่วันที่ 16 ก.ค.-5 ส.ค.2564
ด้านบล.ฟินันเซีย ไซรัส ระบุในบทวิเคราะห์ว่า DELTA ประกาศกำไรปกติไตรมาส 2/2564 ลดลง 5% เทียบช่วงเดียวกันของปีก่อน ลดลง 29% เทียบช่วงเดียวกันของปีก่อนต่ำกว่าคาด 19% จากค่าใช้จ่ายที่สูงกว่าคาดทั้งค่าระวางเรือ ปัญหา Raw Material การผลิตเกินกำลังการผลิต ค่าใช้จ่าย R&amp;amp;D ยังเร่งตัวขึ้น
โดยยังคงประมาณการทั้งปีที่คาดโต 10% เทียบช่วงเดียวกันของปีก่อนและตั้งความหวังสูงต่อครึ่งหลังปี 2564 ส่วนปี2565 คาดโต 31% เทียบช่วงเดียวกันของปีก่อนคงราคาเป้าหมายปี 2565 ที่ 330 บาท แนะนำ “ขาย”